《东阳道旁涵碧亭》
宋代·刘宰

四山委苍翠，一沼湛清涟。
云飞松竹留，石堕藤萝牵。
泉昔乱丝竹，鸟语赓笑言。
斯亭作者谁，挽仰四百年。
栋宇有兴废，篇章足流傅。
官道纷往来，此地旷周旋。
乃知造物意，以遗静者便。
我来旱暵馀，龟兆坼平田。
攀崖遡源委，石窦鸣涓涓。
摩挲两石鱼，变化定何年。

作者简介：刘宰（1167—1240）字平国，号漫塘病叟，镇江金坛（今属江苏）人 。绍熙元年（1190）举进士。历任州县，有能声。寻告归。理宗立，以为籍田令。迁太常丞，知宁国府，皆辞不就。端平间，时相收召誉望略尽，不能举者仅宰与崔与之二人。隐居三十年，于书无所不读。既卒，朝廷嘉其节，谥文清。宰为文淳古质直，著有《漫塘文集》三十六卷，《四库总目》又作有语录，并传于世。